
Korrelációs függvények integrálható peremváltás esetén

Kulcsszavak: integrálható térelmélet, kvencs, Lee–Yang-modell, konform térelmélet, form-faktorok
A statisztikus fizikai nem egyensúlyi folyamatok közül az egyik leginkább kutatott az ún. kvencs, ami során a rendszer Hamilton-függvényét hirtelen megváltoztatjuk, és vizsgáljuk a további fejlődését. A dolgozatban ilyen folyamatot elemzünk ki egy integrálható kvantumtérelméletben, a peremes Lee–Yang-modellben. Egy peremmel ellátott félvégtelen síkban elhelyezkedő tömbi operátor korrelációs függvényét vizsgáljuk, ha a peremet egy peremváltó operátorral hirtelen megváltoztatjuk. Két irányból folytatjuk a vizsgálatot. Elsőként kritikus esetben a konform térelmélet segítségével számoljuk ki a korrelációs függvényt. Majd elméleti bevezető után off-kritikus esetben form-faktorok segítségével kapjuk meg a korrelációs függvényt. Az eredményeket összevetjük az elvárásokkal, hogy egy relaxációs időszak után tér majd át a tér a másik peremhez tartozó állapotába. Vizsgáljuk a relaxáció tulajdonságait és az aszimptotikus viselkedését is. Végül kitekintést nyújtunk a kapott eredményeink általánosítására, illetve kísérleti úton történő bizonyításukra.



